cyanic-selkie/wikianc huggingface dataset:
Falkland Inselen
Geographie
D'Falkland Insele bestinn aus ongeféier 200 Inselen, vun deene Westfalkland an Ostfalkland mat jee ronn 6.000 km² déi wichtegst sinn. Den nërdlechen Deel vun den zwou Haaptinsele ass all Kéier vun Hiwwelketten iwwerzunn. Si verlafen a West-Ost-Richtung an erreeche mam Mount Usborne (Spuenesch Cerro Alberdi) op Ostfalkland 708 m Héicht hiren héchste Punkt.
D'Landschaft vun de Falkland Insele vun haut gouf an der Äiszäit duerch Gletschere forméiert.
Aner Inselen:
Django Reinhardt
De Jean-Baptiste Reinhardt, besser bekannt als Django Reinhardt, gebuer den 23. Januar 1910 zu Liberchies bei Charleroi, a gestuerwen de 16. Mee 1953 zu Fontainebleau war en Jazz-Gittarist.
Den Django Reinhardt war de Papp vum Babik Reinhardt an de Brudder vum Joseph Reinhardt.
Fräi Weed
Fräi Weed (fr: vaine pâture) war e Recht dat Besëtzer vu Véi haten, fir hir Béischten tëscht Oktober a Mäerz op all Wiss, déi net mat Drot agemaach war, an am Héije Bësch, weeden ze loossen, wa keng Fruucht méi um Feld stoung.
Zoustänneg fir déi genee Datummen, fir déi Zäit, bannent där de Flouer op war, waren d'Gemengen. Si hunn dofir all Joer e Gemengereglement erausginn, dat vum zoustännege Minister huet missen approuvéiert ginn.
Châteauroux
D'Awunner vu Châteauroux sinn d ' Castelroussines an d ' Castelroussins.
Geographie
Châteauroux läit eng ronn 250 Kilometer südlech vu Paräis, op enger Héicht vun 154 Meter, am Dall vum Floss Indre.
Canton de Levie
De Canton de Levie war eng franséisch administrativ Andeelung am Arrondissement Sartène, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Maarkgrofschaft
Eng Maarkgrofschaft, aus dem Alhéichdäitsche "marcha" - "Grenz" (fr: marche oder marquisat, dt: Markgrafschaft), war an der karolengescher an ottonescher Zäit eng speziell Form vu Grofschaft, déi vun engem Maarkgrof (fr: marquis) regéiert gouf.
Maarkgrofschafte goufe laanscht de Grenze vun engem Räich ugeluecht an hir Herrscher waren de Kinneke meeschtens als direkt Vasallen ënnerstallt.
Beispiller vu mëttelalterleche Maarkgrofschafte sinn: Namouer (vun ~1190 un), Arel, Flandern, Burgund oder och Éisträich.
Markgrafschaft Margrave Marquisat
Triichter
En Triichter ass e Geschier a konescher Form, dat bannenan huel ass an am spatzen Deel an e Rouer, den Hals, iwwergeet.
En déngt dozou, Flëssegkeeten, Pudder oder reng fest Matièren ouni ze sabbelen an e Behälter ze schëdden, deen eng kleng Ëffnung huet (z. B. eng Fläsch).
Den Hals huet normalerweis baussen, de laange Wee eng Rill, fir datt déi Loft déi beim Fëllen ze vill ass, aus dem Behälter dee gefëllt gëtt, kann erauskommen.
Den Triichter an der populärer Kultur
A Karikaturen oder Filmer symboliséiert en Triichter, dee vu Leit op der Kopp um Kapp gedroe gëtt, d'Geckegkeet.
Hellegen Nereus
Den Nereus war een nom griichesche Gott Nereus benannten Eunuch, deen ëm 304 zu Terracina an der Regioun Latium an Italien als Märtyrer gestuerwen ass.
Mam Hellegen Achilleus zesumme war hien Dénger vun der Flavia Domitilla, enger Niess vum réimesche Keeser Domotian, déi se allebéid zum chrëschtleche Glawe bekéiert hatt. Si sinn dunn op d'Insel Ponza verbannt an duerno zu Terracina gekäppt ginn. Den Damasus I. bezeechent déi zwéin dogéint als Zaldoten, déi trei gedéngt hunn, dunn awer zum Chrëschtentum iwwergewiesselt sinn an du Märtyrer goufen.
Jean-Michel Treinen
De Jean-Michel Treinen, gebuer den 3. August 1954 zu Rëmeleng a gestuerwen den 1. Januar 2016, zu Lëtzebuerg, war e lëtzebuergeschen Auteur, Iwwersetzer a Komponist.
Hellegen Nereus
Dem Nereus an dem Achilleus hir Griewer sollen an der Domitilla-Katakomb gewiescht sinn. Driwwer ass eng Basilika gebaut ginn déi no deenen zwéi benannt gouf an an där haut nach hir Reliquie solle sinn.
Jean-Michel Treinen
Säi Liewen
No senger Lycéeszäit zu Esch-Uelzecht huet de Jean-Michel Treinen Germanistik a Geschicht zu Wien a Bonn studéiert.
Abtei Prüm
D'Grënnerin Bertrada vu Mierlebaach (Mürlenbach Eifel)
D'Abtei Prüm gouf 721 vun der fränkescher Adeleger Bertrada, zesumme mat hirem Jong Charibert (Heribert), am Dall vu Prüm gegrënnt. Déi éischt Mënche koumen aus der Abtei Iechternach, déi zwanzeg Joer virdru vum Missiounsbëschof Willibrord gegrënnt gi war. D'Bertrada war héchstwahrscheinlech e Meedche vum Irmina vun Oeren. D'Klouschter zu Prüm konnt sech net laang halen, well 752 huet de Kinnek Pippin de Jonken erëm e Klouschter zu Prüm gegrënnt. Dozou huet hie Bridder vu Meaux bei Paräis dohi geruff. De Kinnek Pippin huet e Kandskand vun der Bertrada bestuet. Déi hat de selwechten Numm wéi hir Groussmamm, Betrada - si ass och Berta oder Berthe genannt ginn - a war d'Mamm vum Karl de Groussen.
D'Reliquie vun de Sandale vu Christus
De Kinnek huet der Abtei eng vun de berüümtstene Reliquie vu senger Zäit geschenkt, déi hie selwer vum Poopst Zacharias kritt huet, d'Reliquie vun de Sandale vu Christus. Dowéinst huet d'Abtei vill Lännereie kritt a war eenzeg an eleng der Geriichtsbarkeet vum Kinnek ënnerstallt.
De Karel de Groussen
Nom Doud vum Kinnek Pippin (768) huet säi Jong, de Karl de Groussen, op d'selwecht Manéier fir d'Abtei gesuergt, déi elo seng Abtei gi war. Et gëtt gesot, hie wier zu Mierlebaach op d'Welt komm. Hien huet déi éischt Salvator-Kierch gebaut. Si war fir d'Versuerge vun der Christus-Reliquie sou wäertvoll ageriicht, datt se „Gëlle Kierch" genannt gouf. Dat Gotteshaus ass no der (net sécherer) Iwwerliwwerung am Joer 799 vum Poopst Leo III. a Presenz vum Karl dem Groussen a sengem Jong Ludwig feierlech ageweit ginn. (Dës Zeen ass duergestellt op engem Bild vum Januarius Zick vun ëm 1780, dat am Chouerraum vun der Salvator-Kierch hänkt.)
De Keeser Lothar I.
Den Enkel vum Karl, de Keeser Lothar I., deelt 855 zu Schüller, net allzewäit vu Prüm, säi Räich, huet d'Kroun ofgeluecht an ass als Mënch an der Abtei Prüm agetrueden. Hie stierft kuerz drop a kritt säi Graf virum Héichaltor vun der Abtei.
De Regino an d'Prümer Urbar
D'Normannen hunn an de Joren 822 an 892 d'Prümer Klouschter iwwerfall an hunn et ofgebrannt. Wéinst dëser batterer Erfarung huet de Regino vu Prüm vun Altrip bei Speyer – wuel dee bedeitendste Leeder vum Prümer Klouschter – 893 e geneeën Inventaire vun alle Gidder vun der Abtei erstelle gelooss. Dat Verzeechnes – Prümer Urbar genannt – ass an enger Ofschrëft aus dem Joer 1222 zesumme mat engem Kommentar ganz erhalen. Fir de groussraimege Besëtz ze verwalten, hu sechs Filialkléischter zu der Prümer Abtei gehéiert: Revin a Frankräich, Güsten am Rheinland, Münstereifel, Sankt Goar, Klouschter Kesseling op der Ahr an Altrip.
D'Prümer Abtei gëtt e selbstständegt Fürstentum
De gudde Ruff an de Besëtz vum Prümer Klouschter ass bis den Ufank vum 13. Joerhonnert gewuess; duerno geet den allgemengen Intressi zeréck. Duerch e Gesetz vum Friedrich II. vun 1220 war d'Abtei Prüm mat hirem Ëmland zu engem selbstständege Fürstentum erhuewe ginn a war mat enger eegener Stëmm am Reichstag (Versammlung vun de Fürsten aus dem Räich) vertrueden. Den Territoire vun der Abtei gouf elo ëmmer méi intressant fir d'Nopeschhären, sou och fir d'Lëtzebuerger, virun allem awer fir d'Kurfürste vun Tréier, déi 1576 an d'Plaz vun den Äbt getruede sinn.
Déi haiteg Gebaier
Am Joer 1802 hunn d'Pateren definitiv Prüm verlooss. D'Klouschtergebaier goufe fir d'éischt Sëtz vu verschiddenen Administratiounen, ier se schliisslech ganz un de staatleche Regino-Gymnasium iwwergaange sinn. D'Abteikierch ass d'Parkierch ginn an 1950, nom Neesopbau vun de Gebaier, déi schwéier Krichsschied erlidden haten, an de Rang vun enger Basilika minor erhuewe ginn.
Jean-Michel Treinen
Säi Liewen
Zënter 1996 bis zu sengem Doud am Joer 2016 war hien Associé am Den Neie Feierkrop. Am Kader vu sengem Koran-Projet huet hien zum Islam konvertéiert an eng Reess op Mekka gemaach. Bis Dezember 2014 war de Jean-Michel (Yahya) Treinen och Member vun der Shoura,.
De Jean-Michel Treinen war bestuet a Papp vun zwee Kanner.
Säi Wierk
Literaresch lwwersetzungen: Kuerzgeschichten an Anthologien:
De Jean-Michel Treinen huet och un den Dialogen an un den Dréibicher vum Andy Bausch senge Filmer Troublemaker (1988) a A Wopbopaloobop A Lopbamboom (1989) matgeschafft.
Hien huet reegelméisseg satiresch Artikele fir d'Lëtzebuerger Land a Kontributiounen (meeschtens Gedichter) fir Den Neie Feierkrop geschriwwen, an huet op RTL Radio Lëtzebuerg bei satiresche Emissiounen d'Déckkäpp a 5 vir 12 matgmaach.
De Koran-Projet
De Wee bei d'Buch, Versuch vun enger Iwwersetzung vum Noble Koran, Depot an 3 Exemplairen Maison Servais Abrëll 2005
Aus der editorescher Notiz: "Dës Iwwersetzung gouf vun Juni 1999 bis Januar 2008 vum Jean-Michel (Yahya) Treinen gemaach, kontrolléiert an nogelies. Wéi all Iwwersetzung vum Hellege Koran ass se nëmmen e Versuch a revendiquéiert keng spirituell Autoritéit. Si gouf nogelies a lektoréiert vum Laurent Mignon a vum André (Muhammad Yussuf) Huberty a fir gutt befonnt. De Lektorat gëtt nach weidergefouert...."
D'Koraniwwersetzung huet hie selwer als säin Haaptwierk bezeechent. D'Iwwersetzung mat allen Ënnerlagen huet hien dem Lëtzebuerger Literaturarchiv vermaach.
6 Jours de Paris
D'6 Jours de Paris ass eng Vëloscompetitioun op der Pist déi a 6 Deeg gefuer gouf.
Dës Zort Coursse sinn eng Zäit laang uechter Europa, Amerika an Oceanien a ville grousse Stied organiséiert ginn a ware ganz populär.
D'6 Jours de Paris sinn an de Joren 1913 an 1914, vun 1921 bis 1939, vun 1946 bis 1958, vun 1984 bis 1986 a vun 1988 bis 1989 gefuer ginn. Zanter 1989 goufe se net méi organiséiert.
Oceanien
Dës Courssen déi virum Zweete Weltkrich ganz beléift waren haten ëmmer zolidd Präisgelder.
Britteschen Antarkteschen Territoire
De Britteschen Antarkteschen Territoire (engl. British Antarctic Territory, kuerz BAT) ass e brittescht Iwwerséigebitt am Südatlantik. Et ëmfaasst den Territoire vun der Antarktis südlech vum 60. Breetegrad Süd an tëscht 20° and 80° westlech Längt.
Nieft engem Secteur vum antarktesche Festland bis zum Südpol inklusiv vun der Antarktescher Hallefinsel, sinn och d'Inselgruppe vun de Südlechen Orkneyinselen an de Südleche Shetlandinsele Bestanddeel vum BAT. Den Territoire gëtt, wéi all Uspréch am antarktesche Gebitt südlech vum 60. Breetegrad, international net unerkannt, well en ënner den Antarktisvertrag fält, deen d'Souveränitéit vun engem Staat an der Antarktis verbitt. Bis op e puer Fuerschungsstatioune vu verschiddenen Natiounen ass dëst Gebitt net bewunnt.
Dat ganzt Gebitt, besonnesch d'Antarktesch Hallefinsel, gëtt och an Deeler vun Argentinien, Chile a Brasilien revendiquéiert.
René Van Den Bulcke
De René Van Den Bulcke, gebuer de 15. November 1913 zu Bouneweg a gestuerwen de 4. Januar 1987, war e lëtzebuergesche Politiker.
Lotterbad
D'Lotterbad läit op op enger klenger Kopp an engem Südhank deen op den Dall vun der Baach Valsura kuckt. Den ursprénglechen Numm war Innerbad a gouf schonn ëm 1697 ernimmt. Et war laang Zäit eent vun de Bieder am Val d'Ultimo dat vill Zoulaf hat. Et hat eng eegen Hauskapell, soudatt Leit déi eng länger Zäit do waren, sonndes konnten an d'Mass goen. An der Bléi vun de Bieder vum Südtiroul war et net sou staark besicht well d'Mitterbad, dat net wäit ewech ass, eng staark Konkurrenz gemaach huet. Dofir ass et och ëmmer méi en einfacht Bad bliwwen an dat haaptsächlech Leit koumen déi net zu der räicher Biergerschicht gehéiert hunn. Den haitegen Numm weist och dorophin. Et gouf nämlech ënnerscheet tëscht de Lotterbadln an den Herrenbadln. Lotterer goufen déi aarm Leit genannt.
René Van Den Bulcke
Hie kënnt aus enger Bauerefamill. No senger Première gouf e Beamten an der Postverwaltung.
Lotterbad
D'Lotterbad war bis 1914 a Betrib. 1943 war eng Parti vum Haus an e Koup gefall an am Wanter 1950/1951 huet eng Lawin de Rescht ewechgerappt. 1951 am Summer gouf dat haitegt Gebai opgeriicht.
René Van Den Bulcke
1949 ass hie Member vun der LSAP ginn. Hie war och aktiv am Scoutissem an am Sportwiesen. Sou war hie President vun der Union Luxembourg, Commissaire aux sports tëscht 1958 an 1968, President vum Conseil supérieur de l'éducation physique vun 1959 bis 1969, President vun der FLF tëscht 1969 an 1981 a Vizepresident vum COSL.
Canton d'Olmeto
De Canton d'Olmeto war eng franséisch administrativ Andeelung am Arrondissement Sartène, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
René Van Den Bulcke
Bei de Chamberwale vum 15. Dezember 1968 gouf de René Van Den Bulcke an d'Chamber gewielt, an 1974 an 1979 erëmgewielt. Vun 1975 bis 1979 war hie Chamberpresident. An der Period 1971 – 1972 war hie President vum Benelux-Parlament.
Hie war den Neveu vum Franz Neu.
Lotterbad
A fréieren Analyse gouf gesot, d'Waasser vum Lotterbad hätt déi selwecht Zesummesetzung wéi dat vu Mitterbad. De Volleksmond huet deem widdersprach a behaapt, d'Waasser vum Lotterbad wier besser. No den haitegen Analysen huet de Volleksmond recht behalen. D'Waasser vum Mitterbad ka wéinst engem héijen Aluminium- an Arsengehalt net gedronk ginn, am Contaire ze deem vum Lotterbad dat keen Arsen an nëmme minim Spuere vun Aluminium opweist. An der Klassifikatioun gëtt et als eisen- a liicht mineralhaltegt Waasser agereit.
D'Mineralquell vum Lotterbad entspréngt op enger Héicht vun 995 Meter, an d'Anzuchgebitt, dat an engem liichte bis mëttelgéien Norwesthank läit, geet bis op eng Héicht vun 1840 Meter erop. Mat Ausnam vun e puer Wisen, déi zu engem klengen Haff gehéieren, ass déi ganz Fläch vum Anzuchsgebitt mat Fiichte bewuess. D'Quell huet eng Temperatur vu 7,7 °C.
D'Quell ass eng vun den 30 unerkannte Mineralwaasserquellen a Südtiroul.
Mittal-Arcelor - Les dessous du bras de fer
Mittal-Arcelor - Les dessous du bras de fer ass e Buch iwwer d'Geschicht vum Entstoe vum Stolgrupp ArcelorMittal.
D'Buch gouf zesummegestallt vun der Journalistin Françoise Gilain an Zesummenaarbecht mat der RTBF, an et koum 2006 zu Bréissel bei den Éditions Jourdan eraus. Et gouf zu Tournai an der Dréckerei Tournai Graphic gedréckt.
Am Buch ginn déi lescht sechs Méint vum Bourse-Krich beschriwwen an deem sech déi zwéi Stolrisen Arcelor a Mittal-Steel géintiwwer stoungen.
D'Buch ass an 31 Kapitelen, plus en Epilog mat 3 Annexen opgedeelt.
Nidderfeelen
Nidderfeelen ass eng Uertschaft an der Gemeng Feelen.
Frank McCourt
De Francis „Frank“ McCourt, gebuer den 19. August 1930 zu New York City an och do gestuerwen den 19. Juli 2009, war en US-amerikanesche Schrëftsteller vun ireschen Originnen.
De Frank McCourt koum zu Brooklyn, New York, op d'Welt. Wéi e 4 Joer al war, ass e mat senger Famill an Irland emigréiert, wou seng Elteren hier waren. En ass do ënner aarme Konditiounen zu Limerick opgewuess; säi Papp hat dacks keng Aarbecht an huet gedronk, an ass, wéi de Frank 10 Joer al war, an England schaffe gaangen, soudatt de Frank a seng Mamm Angela hu misse fir sech an déi aner Gesëschter suergen. Des Episod huet en 1996 a sengem autobiographesche Roman Angela's Ashes erzielt, dee säi bekanntst Wierk ass. Et gouf mat iwwer 6 Mio verkaaften Exemplairen zu engem internationale Bestseller, krut 1997 de Pulitzer-Präis a gouf 1999 vum Alan Parker ënner dem selwechten Titel verfilmt.
1949 hat de Frank McCourt genuch zesummegespuert, fir nees an Amerika hannescht ze goen. E goung do bei d'Arméi, an huet zu New York studéiert. Hie gouf Engleschprof an huet och kreatiivt Schreiwen ënnerriicht.
Heim ins Reich (Film)
Heim ins Reich - Wéi Lëtzebuerg sollt preisesch ginn ass en Dokumentarfilm vun 2004 iwwer d'Zäit vun 1940-1944 zu Lëtzebuerg, wéi dat vun Nazi-Däitschland besat war.
Den Titel baséiert um Slogan Heim ins Reich vun der Volksdeutscher Bewegung, mat deem dës den Uschloss un Däitschland propagéiert huet.
Ëm wat geet et am Film?
De Kader bilden d'Onofhängegkeetsfeierlechkeeten vun 1939 an d'Zeréckkomme vun der Grande-Duchesse Charlotte aus dem Exil. Unhand vun den Témoignage vun iwwer 20 Zäitzeien, Filmopname vun deemools, Fotoen an nogespillten Zeene beschreift de Film, wéi nom Iwwerfall d'Nazie probéiert hunn, am Ufank mat Propagandagetéins, duerno ëmmer méi mat Terrormethoden, d'Lëtzebuerger dovun z'iwwerzeegen, datt si Heim ins Reich gehéiere géifen, an d'Reaktiounen dorop. Et gëtt erzielt wéi eng Minoritéit sech no an no aktiv an der Resistenz organiséiert, eng aner Minoritéit kollaboréiert huet, an de groussen Deel vun der Bevëlkerung probéiert huet, sech sou gutt wéi méiglech duerchzeschloen, ouni sech ze kompromettéieren. Thematiséiert ginn och d'Anzéie vun de Lëtzebuerger an d'Wehrmacht, d'Ëmsiidlung, an d'Deportatioun an Ermuerdung vun de Lëtzebuerger Judden.
Zäitzeien
Am Film kommen eng Rei Zäitzeien zu Wuert: Josy Fellens, Victor Fischbach, Yvonne Frisch-Urbany, Roger Gaspart, Erny Gillen, Emile Hemmen, Jos Hittesdorf, Bernard Jacobs, Michel Jans, Gaston Junck, Pierre Kergen, Nicolas Koob, Margot Kremer-Engel, Berthe Linster, Paul Margue, Ady Mergen, Jos Meunier, Julien Meyer, Aloyse Schiltz, Josy Schlang, Hélène Schmitt-Flammang a Madeleine Weis-Bauler.
Soss
De Film war e grousse Succès: 25.239 Leit hunn en zu Lëtzebuerg am Kino gesinn, e puer Woche war en Nr. 1 am Box Office. Den Ënnertitel vun der franséischer Versioun ass "L'échec d'une annexion". Et gëtt eng gekierzt Versioun vum Film vun enger knapper Stonn, déi op der belscher Televisioun gewise gouf.
De Film gëtt et och an der kompletter Fassung op DVD. 2005 goufen 1.250 Kopien op DVD verkaaft; domat war Heim ins Reich an deem Joer de meeschtverkaafte lëtzebuergesche Film op Kassett oder DVD.
Parken a Gäert zu Paräis
Op den éischte Bléck mécht Paräis den Androck vun enger grénger Stad. Un de Stroosse stinn eng Ronn 89.000 Beem. D'Gaardebauamt Direction des Parcs, Jardins et Espaces Verts de Paris këmmert sech an der Stad selwer ëm déi 2.437 Hektar Gréngflächen, zu deenen ausser de béide grousse Stadbëscher Bois de Vincennes (995 Hektar) a Bois de Boulogne (846 Hektar) och déi 14 Kierfechter zielen (92 Hektar), d'Gaardebauschoul Ecole Horticulture Du Breuil (22 Hektar) an de Gaardebauzentrum Centre Horticole Auteuil-Longchamps (8,5 Hektar), an deem Blummen a Sträicher geziicht ginn.
D'Stad Paräis huet doriwwereraus nach 6 weider Kierfechter, de Bësch Beauregard bei La-Celle-Saint-Cloud an d'Blummeproduktiounsplazen zu Rungis, Fresnes an Achères (477 Hektar). Nieft de Flächen, ëm déi sech d'Stad këmmert, stinn den Awunner an Touriste vu Paräis och nach siwe Gäert a Parken zur Verfügung, déi vum Staat ënnerhale ginn (118 Hektar).
Promenaden, Parken a Gäert
De Jardin des Tuileries huet en eegenen Artikel: Jardin des Tuileries.
Ee vun de beleifteste Parken an der Stad ass de Jardin du Luxembourg am Quartier Latin, dee 1612 ugeluecht gouf. E gehéiert zum Palais du Luxembourg, wou haut de franséische Senat säi Sëtz huet. De Gaart huet streng geometresch Partien, awer och méi fräi Zonen. Am Jardin du Luxembourg steet och eng zwéi Meter héich Fräiheetsstatue, eng Kopie vun der Fräiheetsstatue zu New York. Un de Gitter ronderëm de Park si reegelméisseg Fotosausstellungen ze gesinn.
Traité iwwer d'Asetze vun engem gemeinsame Conseil an enger gemeinsamer Kommissioun vun den Europäesche Gemeinschaften
Den Traité iwwer d'Asetze vun engem gemeinsame Conseil an enger gemeinsamer Kommissioun vun den Europäesche Gemeinschaften, vereinfacht Fusiouns-Traité oder och Traité vu Bréissel genannt, ass en Euopäeschen Traité, deen den 8. Abrëll 1965 zu Bréissel tëscht de 6 Grënnungs-Memberstaate vun der Europäescher Wirtschaftsgemeinschaft ënnerschriwwe gouf. En ass den 1. Juli 1967 a Kraaft getrueden.
Mam Traité goufen d'Exekutiv-Strukturen, déi duerch den EWG-Vertrag, de CECA-Vertrag an den Euratom-Vertrag agesat gi waren, fusionéiert. Zu där Zäit gouf et schonn e gemeinsame Geriichtshaff an e gemeinsaamt Parlament.
En huet de Conseil an d'Kommissioun vun den Europäesche Gemeinschaften geschaf, déi een eenzege Budget zesummen haten an hire Sëtz zu Bréissel haten.
Parken a Gäert zu Paräis
Promenaden, Parken a Gäert
De Bois de Vincennes ass den zweete Paräisser Stadbësch, deen am Stil vun englesche Landschaftsgäert ugeluecht gouf. De Bësch war ëmmer e kinneklecht Juegdrevéier, an do stoung och e Juegdschlass, wat spéider duerch eng Festung ersat gouf, a wat mir haut als Schlass vu Vincennes kennen. 1860 huet den Napoleon III. de Bësch der Stad Paräis iwwerlooss, mam Optrag, en sou wéi de Bois de Boulogne neizemaachen. De Landschaftsarchitekt Jean-Charles Alphand huet den Terrain opforste gelooss, an huet kënschtlech Hiwwelen an dräi Séie geschaf. Fir d'Olympesch Summerspiller vun 1900 goufe Sportanlage gebaut, an d'Weeër fir deen Zweck ausgebaut.
Eech um Engelshaff
D'Eech um Engelshaff bei Iernster steet iwwer dem Bauerenhaff mam selwechten Numm an enger klenger Sank nieft enger Kapell. D'Kroun ass onsymmetresch opgebaut: zum Hank hi strecke sech déi ënnescht Äscht breet an horizontal aus, zum Wee hi goufe se gekierzt.
Parken a Gäert zu Paräis
Promenaden, Parken a Gäert
Den neie Stadpark Parc de la Villette, deen 1986 vum Architekt Bernard Tschumi entworf gouf, zielt mat senge 25 Hektar zu de gréisste Gréngfläche vu Paräis. En ass um Terrain vum Schluechthaus La Villette entstanen, wat 1974 zougemaach gouf, an de Canal de l'Ourcq leeft derduerch. Schonn 1984 ass de Zenith opgaangen, an déi spéider Gebaier hu sech un dësem Zentrum orientéiert. All Elementer vum Park sinn an engem futuristesche Stil gehalen. Am Park fënnt een, nieft der Cité des sciences et de l'industrie den IMAX-Kino Géode, d'Cité de la musique, de Zénith an d'U-Boot L'Argonaute.
Eech um Engelshaff
Den Alter vum Bam gëtt op ronn 200 Joer geschat. Wéinst hirem Alter an der Plaz wou se steet, gehéiert dës Eech zu de bemierkenswäerte Beem zu Lëtzebuerg.
D'Kapell an d'Eech gehéieren zum Engelshaff, sinn also a Privatbesëtz. Déi eelst schrëftlech Erwähnung vum Engelshaff geet op 1526 zeréck. Donieft gëtt et Hiweiser datt do schonn am 15. Joerhonnert en Haff stoung. Op der Ferraris-Kaart vun 1777 gëtt den Haff als Cense de Engels Haff bezeechent.
1980 gouf en Ëmfank op Broschthéicht vu 4,60 m gemooss, ëm 2000 waren et 5,0 m bei enger Gréisst vu 16 m. 1981 gouf dës Eech als deen 20. déckste Bam am Land gefouert.
Geographesch Koordinaten:
Parken a Gäert zu Paräis
Kierfechter
De Père Lachaise-Kierfecht huet en eegenen Artikel.
6. August
De '''6. August''' ass den 218. Dag vum Joer (219. am Schaltjoer) am Gregorianesche Kalenner.
Uewerfeelen
Uewerfeelen ass eng Uertschaft an der Gemeng Feelen.
Draisinn
Eng Draisinn ass e Gefier mat véier Rieder, dat op Schinne fiert, a fréier duerch Muskelkraaft, hautedaags duerch e Motor ugedriwwe gëtt, a geduecht ass fir Eisebunnsstrecken ze kontrolléieren.
Den Numm staamt vum Karl Drais, deen eng "Lafmaschinn", de Virleefer vum Vëlo erfonnt huet.
Sunnegga
Bedeitung am Schigebitt
Vun Zermatt aus kënnt ee mat enger ënnerierdescher Standseelbunn duerch de Suneggatunnel op Sunnegga. D'Statioun iwwer Sunnegga ass de Blauherd. Vu Sunnegga kennt ee mat der Gondelbunn dohin. Aussergewéinlech ass, datt sech um Seel jeeweils eng Kabinn an oppe Sëtzer ofwiesselen.
Op Sunnegga ass ëmmer den 2er Sessellift vu Findeln ukomm. Dee gouf an der Tëschenzäit mat engem neie 4er Sessellift ersat, woubäi erhieflech Modifikatiounen um Baukomplex zu Sunnegga néideg waren. Findeln ass eng kleng Uertschaft mat Chaleten an e puer Restauranten.
Op Sunnegga ass och nach en Ufängersessellift mat enger ganz einfacher Pist. Et ass méiglech vu Sunnegga aus mam Schlitt op Zermatt ze fueren.
Iwwer d'Schipiste kann ee vu Sunnegga via Petrullarve op Zermatt ze fueren. Et kennt een dann um Riedweg eraus, vu wou ee mat engem Persounelift op Zermatt erofuere kann, fir an der Dallstatioun vum Sunneggaexpress erauszekommen.
Geschicht vum Sunnegga-Express
Scho fréi ass de Wäert vum Tourismus fir Zermatt erkannt ginn. 1942 ass decidéiert ginn, fir d'Gebitt ëm Sunnegga z'erschléissen. Dowéinst gouf e Schilift gebaut, deen am Summer als "Geh"lift benotzt konnt ginn. Kuerz duerno ass dëse Lift fir d'Kapazitéit vun de Schifuerer net méi duergaangen an et gouf e Sessellift op der Trass vum Schilift gebaut. 1948 ass den ale Schilift vun der Wiesti tëscht Sunnegga an dem Blauherd nees opgebaut ginn. E Schoulmeeschter an eng Hotelsgrupp hu bei der Finanzéierung gehollef. 1960 ass d'Kapazitéit vum Lift op 600 Persounen pro Stonn erhéicht ginn. D'Sëtzer vum Sessellift sinn extra parallel zur Fuerrichtung gedréint ginn, datt een d'Matterhorn gesinn huet. 1977 ass eng speziell Gesellschaft fir d'Entwécklung vun enger ënnerierdescher Standseelbunn gegrënnt ginn, well erkannt gouf, datt wéinst deene laange Waardeschlaange moies beim Sessellift eng nei Transportméiglechkeet misst fonnt ginn. Obwuel mat 16 Milliounen Schwäitzer Frang gerechent gouf, huet déi Seelbunn schlussendlech bal 27 Millioune kascht. No 4 Joer Bauzäit ass d'Bunn den 28. November 1980 fir d'éischt gefuer. Déi Bunn ass beléift a bis 2002 sinn iwwer 17 Millioune Passagéier transportéiert ginn. D'Standseelbunn kann ouni Chauffer fueren, a fiert zanter 1996 mat 10 m/sec. Am Joer 1990 ass de Sessellift Zermatt-Sunnegga ofgebaut ginn. 1967 koum op der Eisfluh e Schilift dobäi. Dësen ass 2001 duerch e Sessellift ersat ginn. Duerch de Bau vum Petrullarve-Sessellift ass de Schilift op Blauherd 1980 ofgebaut ginn.
Ming-Dynastie
D'Ming-Dynastie huet iwwer d'Chineesecht Kaiserräich vun 1368 bis 1644 geherrscht an domat d'mongolesch Friemherrschaft vun der Yuan Dynastie (1271-1368) ofgeléist.
De Staat ënner dem Hong-Wu
D'Ming-Dynastie gouf vum Zhu Yuanzhang (Hong-Wu) gegrënnt. Deen huet 1363 als Rebellechef d'Ausenanersetzung um Poyang Séi, géint säin Haaptrival Chen You-liang, erfollegräich gewonnen. Och géint seng aner Rivale konnt hie sech duerchsetzen an huet dobäi schonn ugefaangen eng stabil Struktur ze schafen. 1368 huet seng Arméi ënner dem Hsü Ta schlussendlech de Khan Thogan Timur aus Peking verdriwwen an domat der mongolescher Herrschaft een Enn bereet. Ënner dem Zhu Yuanzhang senger Herrschaft stoung virun allem de wirtschaftlechen Erëmopbau. Sou koum et dann och zu grousse Bauprojete sou wéi Bewässerungsprojeten. D'Regierung gouf no engem absolutistesche Modell opgebaut, sou dat d'ganz Muecht an d'Hänn vum Keeser geluecht gouf.
Wirtschaft a Staatsopbau
D'Bevëlkerung gouf an dräi Kategorien ënnerdeelt, déi vun de Baueren, vun den Zaldoten an déi vun den Handwierker, mat eegenem Ministère an eegener Stéiererhiewung. D'Ming-Dynastie konnt aus China déi bedeitendst Wirtschafts- a Séimuecht an Ostasien erschafen, obwuel de wirschaftleche Fortschrëtt ënner der konfuzianescher Astellung, déi deemools een Héichpunkt erreecht hat, gelidden huet, well d'Konfuzianer d'Händler an den Handel am Allgemenge veruecht hunn. Dat 16. Joerhonnert steet awer a China fir e wirtschaftlechen a kulturellen Héichpunkt. Dat erkläert sech virun allem duerch déi nei europäesch Kolonien an Amerika. D'Gold an d'Sëlwer dat vun Amerika gréisstendeels a Spuenien an a Portugal verschëfft gouf, ass vun der europäescher Elite benotzt gi fir Produkter aus China ze kafen, an domat koum deem säi Räichtum dunn zu engem groussen Deel an d'chineesescht Räich.
Den Ënnergank
Den Ënnergank vun der chineesecher Ming-Dynastie gouf duerch d'Kämpf géint Mandschu ageleed. De Mandschu-Fürst Nurhaci huet sou am Joer 1609 an engem Schlag géint véier Ming-Arméie gewonnen. Parallel dozou koum et zu Hongersnéit a Bauerenopstänn. Déi goufe vun zwéi Männer gefouert, déi 1641 ënner dem Li Zicheng d'Zil haten, der Ming-Dynastie een Enn ze bereeden. 1644 ass de Li Zicheng dunn a Peking agefall, wouduerch de leschte Ming-Keeser Chongzhen sech erhaangen huet.
Mä de Li Zicheng hat e Feeler gemaach, deen heefeg zitéiert gouf. Hien huet d'Konkubin vum Generol Wu Sangui entfouert, deen d'Ming-Arméi op der Nordgrenz ënner senger Kontroll hat. Doduerch huet sech de Generol de Mandschu ugeschloss. Doropshin ass den deemolege Regent-Prënz Dorgon am Numm vum deemools sechsjärege Mandschu Keeser Shunzhi (1644-1661) op Peking marschéiert.
Canton de Baie-Mahault
De Canton de Baie-Mahault ass eng fréier franséisch administrativ Andeelung am Arrondissement Basse-Terre, am Departement Guadeloupe an der Regioun Guadeloupe.
Canton de Basse-Terre-1
De Canton de Basse-Terre-1 ass eng fréier franséisch administrativ Andeelung am Arrondissement Basse-Terre, am Departement Guadeloupe an der Regioun Guadeloupe.
Canton de Petreto-Bicchisano
De Canton de Petreto-Bicchisano war eng franséisch administrativ Andeelung am Arrondissement Sartène, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Schnuckenack Reinhardt
De Franz Reinhardt, besser bekannt als Schnuckenack Reinhardt, gebuer de 17. Februar 1921 zu Weinsheim bei Bad Kreuznach a gestuerwen de 16. Abrëll 2006 zu Heidelberg, war en Jazz-Geiist an de Leeder vum Schnuckenack Reinhardt Quintett.
De Schnuckenack Reinhardt war de Koseng vum Django Reinhardt.
Drëttel-Reegel
De System vun der Drëttel-Reegel ass an der Fotografie wéi an der Molerei eng Method, fir e bessere Bildopbau ze fannen. Déi Reegel stäipt sech op de Gëllene Schnëtt.
Deen am meeschte bekannte Fotograf, bei deem op alle Biller déi Gëlle-Reegel eng elementar Roll spillt, ass den Henri Cartier-Bresson.
Joseph Reinhardt
De Joseph Reinhardt, genannt "Nin-Nin", gebuer den 1. Mäerz 1912 zu Paräis, a gestuerwen de 7. Februar 1982, war e franséischen Jazz-Gittarist.
De Joseph Reinhardt war de Brudder vum Django Reinhardt.
Romain Fandel
De Romain Fandel, gebuer de 25. Juni 1922 zu Esch-Uelzecht, a gestuerwen den 22. Oktober 1985, war e lëtzebuergesche Politiker.
De Romain Fandel war de Bouf vun engem Policekommissär. No sengem Secondaire gouf hien 1942 zwangsrekrutéiert, an ass sech no engem Openthalt an engem Lazarett bis zu der Befreiung vu Lëtzebuerg verstoppe gaangen.
Nom Krich gouf hie Generalsekretär vun der Unio'n. Hien ass 1946 an d'LSAP agetrueden a gouf 1948, mat just 25 Joer, als dee bis deemools jéngsten Deputéierten an d'Chamber gewielt. Bis 1968 gouf hien ëmmer nees erëmgewielt. Vun 1951 bis 1958, 1961 bis 1964 an 1965 bis 1967 war hie Vizepresident, a vum Juli 1967 bis den Dezember 1968 President vun der Chamber. Virdrun, vun 1965 bis 1967, war hien och President vun der LSAP-Chambers-Fraktioun.
Berufflech war hie Gemengebeamten zu Esch-Uelzecht, ausser tëscht 1949 an 1953, wéi en duer an de Gemengerot gewielt gouf, a säi Beruff wéinst Inkompatibilitéit huet misse wiesselen.
1966 war hien ee vun den Haaptleit an der Diskussioun ëm d'Ofschafe vum obligatoresche Militärdéngscht an der Regierungskris, déi nom Récktrëtt vum Marcel Fischbach entstane war.
1971 ass hien der Sozialdemokratescher Partei bäigetrueden a war och ee Joer laang President vun där hirer Chambersfraktioun. Vun 1972 bis 1974 war hien onofhängegen Deputéierten.
Orgelbüchlein
D'Orgelbüchlein vum Johann Sebastian Bach ass eng Sammlung vu choralgebonnenen Uergelstécker (Choralvirspiller), déi hie wärend senger Zäit zu Weimar komponéiert huet. D'Orgelbüchlein ëmfaast 46 Choralvirspiller (BWV 599–644), vun deenen eent net vollstänneg ass. Dem Bach säin Originaltitel war:
Allerdéngs sinn d'Chorale vum Orgelbüchlein net als progressiivt Léierwierk ze verstoen, well si sinn net no Schwieregkeetsgrad mä no Kierchejoer zortéiert. An der Originalausgab existéieren tëscht de Choralvirspiller eng gutt Partie eidel Säite mat den Ufankszeile vum Text vu weidere Choralen. Am Ganzen hat de Bach 164 Chorale geplangt.
Ausgaben
D'Orgelbüchlein ass a verschiddenen Noutenausgaben erhältlech:
Engelshaff
Den Engelshaff ass e Baurenhaff südëstlech vun Iernster, an der Gemeng Nidderaanwen.
Lénks virum Agank vum Haff steet, nieft enger Kapell, eng ronn 200 Joer al Eech, déi zu de bemierkenswäerte Beem zu Lëtzebuerg gehéiert.
Urspronk vum Numm Engelshaff
Den Urspronk vum Numm kann een zeréckféieren op:
Lagos
De Begrëff Lagos huet puer Bedeitungen:
Lagos bezeechent d'Uertschaften:
eng fréier brittesch Krounkolonie:
e Bundesstaat an Nigeria:
a ka sech och op déi nofollgend Persoune bezéien:
Alphabet
D'Alphabet (aalgr. ἀλφάβητος alphábētos) ass eng Zuel vun Zeechen, fir Wierder vun enger Sprooch schrëftlech duerzestellen. D'Reiefolleg vun de Buschtawen, déi am Alphabet festgeluecht gouf, erlaabt et Wierder an Nimm, zum Beispill an Dictionnairen, alphabetesch ze zortéieren.
Dat modernt laténgescht Alphabet huet follgend 26 Zeechen:
D'Nimm vun de Buschtawe si lännerspezifesch. Sou kënnen a verschiddene Sproochen nach dat eent oder anert Zeechen derbäikommen, wéi z. B. d'Buschtawe fir Ëmlauten oder Betounungen ze schreiwen oder ze markéieren.
Canton de Porto-Vecchio
De Canton de Porto-Vecchio war eng franséisch administrativ Andeelung am Arrondissement Sartène, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
7. August
De '''7. August''' ass den 219. Dag vum Joer (220. am Schaltjoer) am Gregorianesche Kalenner.
Alain Delon
Den Alain Delon, gebuer den 8. November 1935 zu Sceaux, (Hauts-de-Seine) a Frankräich, ass e franséische Schauspiller, Filmregisseur a Filmproduzent.
Canton de Basse-Terre-2
De Canton de Basse-Terre-2 ass eng fréier franséisch administrativ Andeelung am Arrondissement Basse-Terre, am Departement Guadeloupe an der Regioun Guadeloupe.
Pärel (Uertschaft)
Pärel ass eng Uertschaft an der Gemeng Rammerech.
Fréier Gemeng Pärel
Bis zur Gemengefusioun zur neier Gemeng Rammerech am Joer 1978, war Pärel eng eegestänneg Gemeng.
Geographie
Pärel läit am Weste vu Lëtzebuerg op der belscher Grenz, um Schnëttpunkt vum CR311A an CR312. Den CR312 geet op der Grenz op déi belsch N805 iwwer, déi no gutt 800 m op d'Nationale 4 stéisst.
Nopeschuertschafte vu Pärel si Wolwen am Norden an Holz am Südosten.
Tëscht Pärel a Rouspert ass mat 57 km déi gréisst West-Ost-Breet vum Lëtzebuerger Land.
Lëscht vun de chrëschtlechen Hellegen/O
D'Lëscht vun de chrëschtlechen Hellegen besteet aus enger alphabetescher Opstellung vu Persounen, déi vun der chrëschtlecher Konfessioun als séileg oder helleg veréiert ginn.
Well dës Lëscht relativ grouss ass, ass se den Ufanksbustawe vun de Séilegen an Hellegen no opgespléckt ginn.
A -- B -- C -- D -- E -- F -- G -- H -- I -- J -- K -- L -- M -- N -- O -- P -- Q -- R -- S -- T -- U -- V -- W -- X -- Y -- Z
Lousson Reinhardt
Den Henri Reinhardt/Baumgartner, genannt "Lousson", gebuer den 11. Dezember 1929 zu Mulhouse, an och do den 8. September 1992 gestuerwen, war en Jazz-Gittarist.
Jean Renoir
De Jean Renoir, gebuer de 15. September 1894 zu Paräis a gestuerwen den 12. Februar 1979 zu Beverly Hills a Kalifornien, war e franséische Filmregisseur an Dréibuchauteur.
Lousson Reinhardt
Liewen a Carrière
Seng Mamm war d'Florine "Bella" Mayer, dem d'Django Reinhardt seng éischt Fra, vun där dee scho getrennt gelieft huet, wéi den Henri op d'Welt koum.
Jean Renoir
De Jong vum Moler Pierre Auguste Renoir huet Mathematik a Philosophie studéiert.
Vun 30 Joer un huet hie säi Liewe ganz an den Déngscht vum Film gestallt an hie gouf ee Star vum franséische Film an der Zäit virum 2. Weltkrich.
1937 krut hien de Louis-Delluc Präis fir de Film Les Bas-fonds.
Sagres
Sagres ass eng Uertschaft an der Algarve, am süswestlechen Deel vu Portugal. Si gehéiert zum Krees Vila do Bispo, mat 1.939 Awunner (2001), déi sech iwwer eng Fläch vu 34,28 km² verdeelen.
Canton de Bouillante
De Canton de Bouillante ass eng fréier franséisch administrativ Andeelung am Arrondissement Basse-Terre, am Departement Guadeloupe an der Regioun Guadeloupe.
Pont Kennedy
D'Kennedybréck zu Léck ass eng Bréck iwwer d'Meuse. Si verbënnt den Zentrum vu Léck mat dem Quartier Longdoz. Et ass déi drëtt Bréck op där Plaz.
Déi éischt Bréck gouf 1836 gebaut an de 27. Januar 1837 ageweit. Dës Bréck huet net laang gelieft, schonn no 5 Méint ass ee vun de Béi an e Koup gefall.
Den Éischte Weltkrich hat d'Bréck iwwerlieft, awer am Zweete gouf se an d'Luucht gesprengt, an 1946 gouf eng provisoresch Bréck installéiert. Déi huet hiren Déngscht 12 Joer laang gemaach.
Eng nei Bréck gouf eréischt 1958 ugefaange mat bauen, a si ass 1960 ageweit ginn. No dem Attentat op den amerikanesche President Kennedy krut d'Bréck deem säin Numm.
Et ass eng Bréck déi vill befuer ass, net manner wéi 15.000 Gefierer passéieren se all Dag. (Quell:Ministère de l'Equipement et des Transports)
Canton de Sartène
De Canton de Sartène war eng franséisch administrativ Andeelung am Arrondissement Sartène, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Rocky Mountains
D'Rocky Mountains sinn eng Biergketten am westlechen Nordamerika.
Iwwer 4.830 km zéien se sech aus dem Norde vun der kanadescher Provënz British Columbia bis erof an de Staat New Mexico am Südweste vun de Vereenegte Staate vun Amerika.
Tellin
Tellin ass eng Uertschaft a Gemeng an der belscher Provënz Lëtzebuerg.
Den 1. Juli 2005 hunn an der Gemeng 2.313 Leit gelieft. D'Gemeng huet eng Fläch vu 56,91 km².
Aner Uertschaften an der Gemeng si Bure, Grupont a Resteigne.
Argentinosaurus
Den Argentinosaurus ass eng Dinosauriergattung aus der Uerdnung vun den Echsebeckesaurier (Saurischia).
D'Argentinosaurier hunn am Zäitalter vun der Kräid, virun 110 - 95 Millioune Joer, gelieft.
En hat e Gewiicht vun 100 Tonnen a war 8 m héich a 45 m laang. En ass op véier Féiss gaangen an hat déck säilenaarteg Been, Huelraim an de Réckewierbelen a kleng Loftkummeren an de Schanken, déi d'Gewicht méi kleng gehalen hunn, ouni eppes un der Stabilitéit z'änneren.
Et war e Planzefrësser an nieft dem Seismosaurus dat längst a warscheinlech och dat schwéierst Landdéier dat jee gelieft huet.
Fonntplaze vu Fossilie sinn an Argentinien.
Häns'che Weiss
1969 gouf hie Member vum Schnuckenack Reinhardt sengem Quintett. 1972 huet hien den Häns'che-Weiss-Quintett gerënnt a gouf deem säi Leader.
Canton de Capesterre-Belle-Eau-1
De Canton de Capesterre-Belle-Eau-1 ass eng fréier franséisch administrativ Andeelung am Arrondissement Basse-Terre, am Departement Guadeloupe an der Regioun Guadeloupe.
Eugène Vées
Den Eugène Vées, genannt "Ninine", gebuer 1915, a gestuerwen 1977, war en Jazz-Gittarist a Banjo -Spiller.
Hie war jorelaang ee vun de Rhythmus-Gittariste vum Django Reinhardt, deem säi Koseng hie war.
8. August
Den '''8. August''' ass den 220. Dag vum Joer (221. am Schaltjoer) am Gregorianesche Kalenner.
Vullebeckesaurier
D'Vullebeckesaurier sinn nieft den Echsebeckesaurier eng vun deenen zwou Uerdnunge vun den Dinosaurier (Dinosauria).
Zu hinne gehéiere Gattunge wéi Euoplocephalus, Pachycephalosaurus a Parasaurolophus.
Canton de Capesterre-Belle-Eau-2
De Canton de Capesterre-Belle-Eau-2 ass eng fréier franséisch administrativ Andeelung am Arrondissement Basse-Terre, am Departement Guadeloupe an der Regioun Guadeloupe.
David Reinhardt
Den David Reinhardt gebuer den 23. Dezember 1986 zu Longjumeau am Departement Essone a Frankräich ass e franséischen Jazz-Gittarist.
Hien ass d'Kandskand vum Django Reinhardt an de Bouf vum Babik Reinhardt.
Laumontit
Laumontit ass e Mineral, dat zu de Steesilikate gehéiert.
Canton de Tallano-Scopamène
De Canton de Tallano-Scopamène war eng franséisch administrativ Andeelung am Arrondissement Sartène, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Wesertalspär
D'Wesertalspär bei Eupen (fr: Barrage de la Vesdre oder och nach Barrage d'Eupen) ass dee gréissten Drénkwaasserreservoir an der Belsch. Et ass och eng Touristenattraktioun am däitsch-belschen Naturpark Héicht Venn.
Mat dem Bau vun der Staumauer gouf 1936 ugefaangen, a si gouf 1950 ageweit.
De Stauséi gëtt vun zwou Baache beliwwert: der Weser an der Getz déi am Fong am Stauséi zesummelafen. D'Mauer selwer steet um Laf vun der Weser. Dës Stauanlag gouf haaptsächlech opgeriicht fir d'Drénkwaasser an der Géigend ze garantéieren a fir d'Weeser ze regléieren a sou ëmmer genuch Waasser fir d'Industrie flossof prett ze hunn.
Technesch Daten
D'Staumauer ass eng Gewiichtsstaumauer.
Waasserversuergung an der Géigend
All Dag produzéiert d'Weesertalspär 82.500m³ Drénkwaasser, a beliwwert domat d'Géigend vun Herve, d'Faubourge vu Léck an d'Stad Spa. Dat fäerdegt Drénkwaasser gëtt an enger grousser ënnerierdescher Zetär gespäichert. Duerch den onreegelméissege Nidderschlag an dem héije Venn muss ëmmer eng Mindestquantitéit gestaut bleiwe fir Qualitéit vum Waasser ze garantéieren. Bei Héichwaasser kënne bis zu 230 m3/s iwwerlafegelooss ginn.
Tourismus
Bei der Talspär ass ee Restaurant mat enger Terrass, en Aussiichtstuerm, eng Spillplaz fir d'Kanner a vill Trëppelpied. Tafelen op engem Léierpad erkläre wéi d'Drénkwaasser gemaach gëtt.
Lëtzebuerger Gesellschaft fir Barockmusek
D'Lëtzebuerger Gesellschaft fir Barockmusék asbl (LGBM), déi 1994 gegrënnt gouf, déngt der Fleg vu Barockmusek am Lëtzebuerger Land wéi och an der Groussregioun.
Hir gehéiert de Barockorchester Ensemble Baroque du Luxembourg (EBL) un. Dem LGBM ass eng authentesch Opféierung vu barocker, och genannt, aler Musek a Gesang wichteg. Dobäi gëtt besonnesch op Stil an op Originalinstrumenter Wäert geluecht. Den LGBM organiséiert Concerten, ass awer virun allem Coordinateur, soudatt Museker, Musekwëssenschaftler, Organisateuren an Interessenten hei déi néideg Ënnerstëtzung fannen, fir hir eegen Opféierungen a Konferenzen z'organiséieren.
Kierch Lëtzebuerg-Stadgronn
Geschicht
1308 gouf d'Kierch "Sankt Johann auf den Steynen" vum Heinrich VII. vu Lëtzebuerg gegrënnt an 1321 gouf se Parkierch.
Am Krich tëscht dem franséische Kinnek François I an dem Keeser Karel V. gouf 1542 d'Benediktinerabtei Almënster, déi virun de Festungsmaueren am Clausenerbierg louch, zerstéiert an ofgerappt.
Nom Krich hunn d'Benediktiner beschloss hir Abtei am Stadgronn nei opzeriichten. Se krut den Numm Neimënster. Am Joer 1606 gouf d'Abteikierch nei gebaut a 1618 als Parkierch St. Jean benotzt. Bis zu der franséischer Revolutioun hunn d'Benediktiner sech ëm d'Kierch bekëmmert.
Den 23. Abrëll 1953 gouf d'Gebai als nationaalt Monument klasséiert.
D'Schwaarz Muttergottes
An enger Säitennisch op der lénkser Säit vum Kiercheraum steet déi Schwaarz Muttergottes-Statu, och nach Noutmuttergottes genannt. Si koum 1805 mat dem Barockaltor aus der Abtei Mariendall an de Stadgronn.
Canton de Gourbeyre
De Canton de Gourbeyre ass eng fréier franséisch administrativ Andeelung am Arrondissement Basse-Terre, am Departement Guadeloupe an der Regioun Guadeloupe.
Kierch Lëtzebuerg-Stadgronn
D'Schwaarz Muttergottes
Dës Statu aus dem 14. Joerhonnert staamt wuel vun der Parler-Kënschtlerfamill.
D'Pilgere bei d'Schwaarz Muttergottes dauert vum 1. Freideg an der Faaschtenzäit bis de Freide virum Karfreideg.
Uergel
D'Uergel gouf de 7. Dezember 2001 als nationaalt Monument klasséiert.
D'Portal vun der Kierch
Um Portal sinn dräi stenge Statuen ze gesinn:
Déi dräi Statue waren ëm 1700 fir déi deemools nei Kierch gemaach ginn.
2005 gouf d'Portal restauréiert. Gläich drop goufen der Statu vum Benedikt de Staf an déi riets Hand ewechgebrach. Am Juli 2010 gouf d'Statu vun der Scholastika, déi ronn 500 kg gewien huet, vun Onbekannten erausgerappt an zerstéiert. ,
Literatur
Langini, A., 1996. L'èglise Saint-Jean. ons stad 51, S. 14-17. PDF
Bernard Bot
De Bernard (Ben) Bot, gebuer den 21. November 1937 zu Batavia an Hollännesch-Indien, dem haitege Jakarta am haitegen Indonesien, ass zanter dem 3. Dezember 2003 hollänneschen Ausseminister an der zweeter Regierung Balkenende.
Hien ass den Nofollger vum Jaap de Hoop Scheffer, deen den 1. Januar 2004 d'Funktioun vum NATO-Generalsekretär iwwerholl huet. De Bernard Bot ass Member vum Chrëschlech-Demokrateschen Appel (CDA).
Déifkillkascht
Déifkillkascht ass Iessekascht, dee (meeschtens) industriell produzéiert gouf, an deen "déifgekillt", d. h. bei enger Temperatur vu manner wéi -18 °C muss gelagert sinn.
Reassurance
Eng Reassurance ass eng Versécherungsoperatioun, déi dora besteet, datt d'Deckung vun engem Eenzelrisiko ganz oder deelweis vun enger Versécherung un eng zweet Versécherung ofgetratt gëtt.
Casablanca (Film)
Casablanca war ursprénglech en Theaterstéck dat net opgefouert gouf, mat dem Titel Everybody Comes to Rick's vum Murray Burnett an der Joan Alison, deenen Warner fir 20.000 Dollar d'Rechter ofkaaft hat. Et huet "Jiddweree kënnt bei de Rick" geheescht an et ass ëm europäesch Emigrante gaangen an ëm en Amerikaner, deen zu Casablanca e Bistrot hat. Casablanca a Marokko war déi Zäit nach net vun Nazidäitschland besat.
Reassurance
De Vertrag mat dem éischte Versécherer a seng Konditioune bleiwe gëlteg an den éischte Versécherer bleift verantwortlech fir d'Ausbezuele vum versécherte Betrag. Meeschtens sinn et spezialiséiert Gesellschaften (Réckversécherungsgesellschaften), déi sou Operatiounen an zweeter Positioun iwwerhuelen.
D'Réckversécherung erlaabt et engem Assureur Schied mat enger Importenz ofzedecken, déi iwwer seng eege Versécherungscapacitéit erausginn. London an New York sinn déi Plazen, wou déi meescht a gréisst Reassurancegesellschafte sech etabléiert hunn.
Casablanca (Film)
Bedeitung
Nieft dem Chaplin sengem The Great Dictator an dem Ernst Lubitsch sengem To be or not to be ass de Casablanca ee vun deenen Hollywood-Filmer, déi sech ëm de Nationalsozialismus gedréit hunn.
Casablanca ass ee Propagandafilm. Dat léisst sech am beschten um "Gesankskrich" erëmerkennen. An dem Rick senger Bar fänkt een Nazi-Offizéier un, Die Wacht am Rhein ze sangen, doropshin äntweren d'Fransouse mat der Marseillaise, déi domat haushéich wannen. Ursprénglech wollt Warner d'Horst Wessel-Lid sange loossen. Mä d'Rechter louche bei enger däitscher Firma, déi domat de Film am internationale Verléinen hätt kënne blockéieren. Um Enn vum Film dann d'Astellung, wou de Renault eng Fläsch Vichy-Waasser ewechgehäit. Vichy war déi Zäit de Sëtz vum franséische Vichy-Regime, dat mat de Nazie kollaboréiert huet. D'Grondausso vum Film war also: A Krichszäite muss déi privat Léift tëscht dem Rick an der Ilsa hanner dem Lazlo sengem Zil, dem internationale Kampf fir d'Fräiheet zeréckbleiwen.